Diari Oficial de la Generalitat Valenciana


Sumari del DOGV 6331, del 12-08-2010 (2010/8553)

RESOLUCIÓ de 7 de juliol de 2010, del secretari autonòmic de Justícia de la Conselleria de Justícia i Administracions Públiques, per la qual s'acorda inscriure l'extinció de la Fundació Manuel Feltrer León.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6331

Data del DOGV
:   12-08-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/8553


Data del document
:   07-07-2010

Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 7 de juliol de 2010, del secretari autonòmic de Justícia de la Conselleria de Justícia i Administracions Públiques, per la qual s'acorda inscriure l'extinció de la Fundació Manuel Feltrer León. [2010/8553]  
Vist l'expedient incoat per a l'extinció de la Fundació Manuel Feltrer León, conforme els següents,  
Fets  
Primer. La Fundació Manuel Feltrer León es va inscriure al Registre de Fundacions de la Comunitat Valenciana, en virtut de la Reial Orde, de data 24 d'abril de 1923, amb el número 204-V.  
L'objecte i finalitat de la fundació, segons els seus estatuts, és pagar la carrera, mantindre i vestir un o més estudiants pobres de la família del fundador.  
L'últim patronat que consta inscrit al Registre de Fundacions de la Comunitat Valenciana, segons la Reial Orde de data 24 d'abril de 1923, és el següent:   
- El rector de la Mare de Déu de l'Assumpció de Llíria.  
- El jutge de Primera Instància de Llíria.  
- El mestre més antic de Llíria.  
La dotació de la Fundació ascendia a la quantitat d'obligacions de l'Estat per valor de huit-centes noranta-nou mil dues-centes quaranta-huit pessetes (899.428 € PTA), aportada pel fundador, Manuel Feltrer León, segons el balanç de situació presentat per la Fundació, el patrimoni net d'aquesta, a data 13 de maig de 2009 ascendeix a quinze mil sis-cents seixanta-huit euros amb trenta-set cèntims (15.668,37 €).   
Segon. La Sentència núm. 2204/09, de 10 de maig de 2010, dictada pel Jutjat de Primera Instància núm. 23 de València, estima la demanda interposada per la Generalitat Valenciana contra la Fundació Manuel Feltrer León en els termes següents:  
«Que estimant la demanda deduïda per la Generalitat Valenciana, representada i assistida per l'advocat de la Generalitat José Pla Gimeno, contra la Fundació Manuel Feltrer León, declarada en rebel·lia, he de declarar i declare l'extinció de la fundació demandada per la causa prevista en l'art. 32.C de la Llei 50/2002 de 26 de desembre, en relació amb l'art. 25 de la Llei Valenciana 8/1998 de 9 de desembre, de la Generalitat Valenciana, de Fundacions de la Comunitat Valenciana, i s'ordena que s'inscriga la dita extinció al Registre de Fundacions de la comunitat Valenciana i es procedisca a l'obertura del procediment de liquidació, en els termes legalment establits. S'imposen a la demandada les costes del procediment».  
Fonaments de dret  
Primer. L'article 11 del Decret 19/2009, de 3 de novembre, del President de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Decret 206/2009, de 13 de novembre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta Conselleria correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana l'exerceix la conselleria competent en matèria de fundacions, i que correspon al conseller la titularitat del Protectorat, sense perjuí de la possibilitat de la seua delegació o desconcentració.  
Tercer. Aquesta Secretaria Autonòmica de Justícia és competent per delegació per a conéixer i resoldre el present expedient, en virtut del que disposa l'Orde de 22 d'octubre de 2007, de la Conselleria de Justícia i Administracions Públiques, sobre delegació de l'exercici de competències en la Secretaria Autonòmica de Justícia (DOCV, de 21 de novembre de 2007, núm. 5644).  
Quart. Declarada l'extinció de la Fundació, en virtut de resolució judicial, per Sentència número 2294/09 a l'empara del que establixen els articles 31 i 32 de la Llei 50/2002, de 26 de desembre, de Fundacions, s'inscriu la declaració judicial de l'extinció de la Fundació Manuel Feltrer León, així com acordar l'obertura del procediment de liquidació, de conformitat amb l'article 26 de la Llei 8/1998, de 9 de desembre, de Fundacions de la Comunitat Valenciana, modificada per la Llei 9/2008, de 3 de juliol.  
Vistos els preceptes legals citats i la resta de generals de pertinent aplicació, resolc:  
Primer  
Inscriure al Registre de Fundacions de la Comunitat Valenciana la declaració judicial d'extinció de la Fundació Manuel Feltrer León, en els termes de la Sentència núm. 2294/09, de 10 de maig de 2010, dictada pel Jutjat de Primera Instància núm. 23 de València, transcrits en el fet segon de la present resolució.   
Segon  
Acordar l'obertura del procediment de liquidació de la Fundació Manuel Feltrer León.  
Notifiqueu la present Resolució que és definitiva en via administrativa i contra ella podrà interposar-se recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, d'acord amb el que establix l'article 14 de la Llei 29/1998, de 13 de juliol, Reguladora de la Jurisdicció Contenciosa administrativa. Sense perjuí de poder interposar, si és el cas, recurs potestatiu de reposició, en el termini d'un mes davant de la consellera de Justícia i Administracions Públiques, o qualsevol altre recurs que estime procedent.   
València, 7 de juliol de 2010.- El secretari autonòmic de Justícia (p.d. Orde de 22.10.2007): Jorge Cabré Rico.